**I. ТЕХНИЧЕСКА СПЕЦИФИКАЦИЯ**

1. Обща характеристика

Модел **KИ 3**



Възрастова група 3-12 год.

Максимална височина на свободно падане 85 см. Видове игри Катерене, пързаляне, логически игри, рисуване, приобщаване на деца с двигателни увреждания

Допустими настилки за зоната на падане Трева, пясък, синтетична ударопоглъщаща

настилка

Стандарти на които отговаря изделието БДС EN1176-1, БДС EN1176-3, БДС EN71-3.

2. Габаритни размери на съоръжението и минимално пространство за

Разполагане





3. Използвани материали

• За производството на конструктивните елементи е използвана подбрана и изсушена иглолистна дървесина с необходимите профили, с технически и експлоатационни характеристики, които съответстват на натоварванията при експлоатация на съоръженията.

Конструкцията на съоръжението е проектирана съгласно изискванията на EN1176-1 както по отношение на постоянните и променливи натоварвания съобразно броя на ползвателите върху съответната площ или обем, така и по отношение на всички изисквания на този стандарт за защита срещу падане и защита срещу всички видове захващания. Конструкцията се удостоверява с конструктивно становище и Протоколи за направено техническо изпитание във вътрешнофирмени условия. Всички детайли са закръглени с радиус не по-малък от 3 мм и шлайфани, импрегнирани и трислойно лакирани с екологични акрилни лакове за външна употреба (удостоверено със сертификат за лаковите покрития). Сглобките са осъществени чрез поцинкован, метален резбови обков със скрити глави и непозволяващ разглобяване без специален инструмент. Всички останали метални части и елементи на съоръжението са защитени срещу действието на атмосферни влияния с нетоксични покрития.

• За производството на пързалките е използван многослоен стъклопласт, устойчив на UV лъчи с необходимата якост за експлоатация от деца в указаната възрастова граница. Пързалките са гладки, леснопочистващи и нямат остри ръбове и издатини. Пързалките са придружени с необходимата Декларация за съответствие, издадена въз основа на Изпитвателен протокол от лицензирана лаборатория за съответствие на изискванията на БДС EN 71-3 („Безопасност на играчките – миграция на определени елементи”).

• Покривите на детските къщички се изработват от дървена конструкция, покрита с OSB и битумна мембрана с цветна посипка, кантирана с ъглови первази от дърво и алуминий. Конструирани са да издържат на необходимите натоварвания на сняг, вятър и температура.

• Всички модули в съоръженията, в които има включени въжени елементи се изработват от специално многожично стоманено въже Ф16 мм с необходимата полиамидна оплетка и закрепено чрез стоманен обков и алуминиеви пресови втулки (Сертификат за въжето и обкова от фирмата производител).

• Използваният за производството шперплат е с обемна водоустойчивост и трипластово покритие с акрилни лакове с UV защита.

**ІІ. МОНТАЖ НА СЪОРЪЖЕНИЕТО**

Монтажа на съоръжението към съществуващия терен се извършва чрез бетонни фундаменти. Връзката на конструкцията на съоръжението и бетонните стъпки се осъществява чрез метални колони със заварена армировка в зоната на стъпката и метална планка за болтови връзки към конструкцията. В случаите когато съоръжението се монтира върху съществуваща твърда настилка, която в последствие се покрива със синтетична ударопоглъщаща настилка, монтажът се извършва чрез анкериране на металните закладни части, коитоповдигат съоръжението в зависимост от дебелината на синтетичната настилка.

**ІІІ. ОБЩИ УКАЗАНИЯ ЗА ПОДДРЪЖКА НА СЪОРЪЖЕНИЕТО**

> Съгласно БДС EN 1176 и Наредба №1 от 12.01.2009г.-за условията и реда за устройството и безопасността на площадките за игра ( бр.10/2009г. на Държавен вестник ), съоръжението подлежи на постоянен, периодичен и годишен основен контрол.- Постоянният контрол се извършва от стопанина на площадката за игра веднъж на 7- 10 дни за установяване на видими опасности.

- Периодичния контрол се извършва от стопанина на площадката за игра веднъж на 1 до 3 месеца в зависимост от интензивността на посещение на площадката. Периодичния контрол се извършва с оглед, извършване на подробна проверка на функционирането и стабилността на съоръженията за игра в резултат на тяхното износване.

- Годишният контрол се извършва с оглед пълна и подробна проверка на общото ниво на безопасност на площадката за игра спрямо изискванията на цитираната по-горе наредба.

> В случай на констатирани нередности е необходимо да се предприемат мерки за премахване на установените опасности и рискове за безопасна експлоатация на площадката за игра.